Ügyiratszám: HSZ/25964-1/2020**.**

Látta:

**----------------------------**

Lőrincz László

*gazdasági irodavezető*

**JEGYZŐKÖNYV**

**Hajdúszoboszló Város Önkormányzatának**

*Pénzügyi és Gazdasági Bizottsága 2020. augusztus 26-án 900 órakor kezdődő rendkívüli nyílt üléséről*

**Helye:** Hajdúszoboszlói Polgármesteri Hivatal, „A” épület, Gönczy Pál terem.

**Jelen vannak** a csatolt jelenléti ív szerinti bizottsági tagok: Harsányi István elnök, Mester József, Nagy Attila

**A Polgármesteri Hivatal részéről jelen vannak:** Dr. Korpos Szabolcs jegyző, dr. Sléder Tamás aljegyző, Lőrincz László gazdasági irodavezető, Szilágyiné Pál Gyöngyi városfejlesztési irodavezető-helyettes, Dede Erika egészségügyi, szociális irodavezető-helyettes

**Jelen vannak továbbá:** Majoros Petronella alpolgármester, Fásiné Kovács Katalin élelmezési csoportvezető HGSZI, Pozsgayné Száva Gabriella gazdasági vezető HGSZI

**Jegyzőkönyvvezető:** Balla Lászlóné

Harsányi István: Köszöntöm a megjelenteket. A Városfejlesztési és Műszaki Bizottság csak 2 fővel van jelen, nem határozatképes, a bizottság ülése elmarad, és így nem lesz együttes ülés. Az aláírt jelenléti ív alapján megállapítom, hogy a Pénzügyi és Gazdasági Bizottság 3 fővel határozatképes. A meghívóban kiküldött napirendi javaslathoz érkezett kettő új napirendi anyag az Előterjesztés Szent István parki pavilonok bérleti díjával kapcsolatos kérelemről, és egy képviselői indítvány a Hajdúszoboszlói Sportegyesület vendéglátó pavilon áthelyezésével kapcsolatos kérelme, továbbá kiosztásra került a meghívó szerinti 2. napirendi javaslathoz (testületi ülés 2.) egy kiegészített előterjesztés. Aki egyetért az előterjesztés Szent István parki pavilonok bérleti díjával kapcsolatos kérelem napirendre-vételével, kérem kézfeltartással jelezze.

A bizottság 3 igen szavazattal egyhangúan támogatta az előterjesztés napirendre vételét.

Aki egyetért a Hajdúszoboszlói Sportegyesület vendéglátó pavilon áthelyezésével kapcsolatos kérelme napirendre-vételével, kérem kézfeltartással jelezze.

A bizottság 3 igen szavazattal egyhangúan támogatta a kérelem napirendre vételét.

Van-e más javaslat? – amennyiben nincs, kérem, szavazzunk. Aki egyetért a plusz előterjesztésekkel módosított napirendi javaslattal, kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a javasolt napirendet (a döntéshozatalban 3 fő vett részt) és a következő határozatot hozta:

**78/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága elfogadta a módosított napirendi javaslatot.**

**Napirend:**

1. Előterjesztés I. számú felnőtt fogorvosi körzet feladatainak ellátására. (képviselő-testületi ülés 01. napirend)

Előadó: egészségügyi-szociális irodavezető-helyettes

1. Előterjesztés a Liget Óvodában található melegítőkonyha felújítására benyújtott pályázattal kapcsolatosan. (képviselő-testületi ülés 02. napirend)

Előadó: városfejlesztési irodavezető-helyettes

1. Előterjesztés társulási megállapodás módosításának elfogadására. (képviselő-testületi ülés 03. napirend)

Előadó: városfejlesztési irodavezető-helyettes

1. Előterjesztés konyha átadás a Hajdúszoboszlói Református Egyházközség részére. (képviselő-testületi ülés 06. napirend)

Előadó: gazdasági irodavezető

1. Előterjesztés Szent István parki pavilonok bérleti díjával kapcsolatos kérelemről. (képviselő-testületi ülés napirendi javaslat)

Előadó: városfejlesztési irodavezető-helyettes

1. Képviselői indítvány – Hajdúszoboszlói Sportegyesület vendéglátó pavilon áthelyezésével kapcsolatos kérelme. (képviselő-testületi ülés napirendi javaslat)

Tájékoztatók, bejelentések

Harsányi István: a Pénzügyi és Gazdasági Bizottságban még nem választottunk alelnököt, most ez annál is inkább indokolt, mert a csütörtöki testületi ülésen hivatalos elfoglaltságom miatt nem tudok részt venni, és így az alelnöknek kell tájékoztatni a bizottsági döntésekről a képviselő-testületet. Javaslom alelnöknek Mester József képviselő társamat.

Van-e valakinek kérdése? véleménye? amennyiben nincs, kérem szavazzunk. Aki elfogadja Mester József bizottsági tagot alelnöknek, kérem jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a javaslatot (a döntéshozatalban 3 fő vett részt) és – a szóbeli előterjesztés alapján - a következő határozatot hozta:

**79/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága a bizottság alelnökének Mester József bizottsági tagot választotta.**

Határidő: azonnal

Felelős: bizottsági elnök

1. **napirend**

***Előterjesztés I. számú felnőtt fogorvosi körzet feladatainak ellátására. (képviselő-testületi ülés 01. napirend)***

Harsányi István: van-e kiegészítés?

Dede Erika: I. számú felnőtt fogorvosi körzet területi ellátási kötelezettséggel bíró orvosa Dr. Pataki István fogorvos bejelentette, hogy nyugdíjba kíván vonulni, elidegeníti a praxisát és vele együtt a rendelőjét is. Jogszabályok szerint előkészített előterjesztést lát a bizottság, amit szeretnék kiegészíteni azzal, hogy megérkezett a „jó hírnév igazolás” Dr. Nagy Balázs Zoltán fogorvos úrnak, ami egy komoly szakami elismerés a referenciák mellett. A tegnapi Szociális és Egészségügyi Bizottsági ülésen bemutatkozott doktor úr, a bizottság egyhangúan támogatta, hogy Dr. Nagy Balázs Zoltán fogorvos lássa el az I. számú felnőtt fogorvosi körzetet.

Lőrincz László: nem szorosan kapcsolódik az előterjesztéshez, de szeretném tájékoztatni a bizottságot, hogy Dr. Szerző Ákos fogorvos úr kérelmet nyújtott be az önkormányzathoz, mely szerint szeretné megvásárolni a fogorvosi rendelőben lévő asztali sterilizáló berendezést 500.000 forintért. Ez a berendezés az önkormányzat tulajdonában van. Egyeztettem Irodavezető-helyettes Asszonnyal a témában, és az a javaslata, illetve véleménye, hogy ezt az eszközt nem kellene az önkormányzatnak értékesíteni. A berendezés jelenlegi beszerzési ára 2,5-2,8 millió forint, tehát semmiképp nem indokolt, hogy ezt a készüléket értékesítse az önkormányzat, szeretném kérni a bizottság állásfoglalását.

Dede Erika: ezt a berendezést 2012-ben pályázati úton szerezte be az önkormányzat, ezért van az önkormányzat leltárában. Az eszközt a két alapellátásban dolgozó fogorvos Dr. Pelsőczi Tamás és Dr. Szerző Ákos kapta meg használatra. Dr. Szerző Ákos nem kíván a továbbiakban az alapellátásban dolgozni, ha ezt az eszközt értékesítjük részére, a II. sz. felnőtt fogorvosi körzet ellátásához szükséges egy ilyen sterilizáló (Autokláv) berendezést beszerezni. A kérelem tárgyát képező berendezés (figyelembe véve típus, gyártási év stb.) jelen értéke 700-800 ezer forint. A kérelem tárgyában kikértem a szakbizottság véleményét. A bizottság álláspontjával egyetértésben nem javasoljuk elidegenítésre az asztali sterilizáló berendezést.

Harsányi István: van-e – kérdés? – vélemény? – amennyiben nincs, kérem szavazzunk. Aki a Dr. Szerző Ákos sterilizáló berendezés megvásárlására irányuló kérelmét támogatja, kérem kézfeltartással jelezze. 0 igen szavazat. Kérem jelezzen, aki nem támogatja a kérelmet. 3 nem szavazat.

A Pénzügyi és Gazdasági Bizottság 3 nem szavazattal (Harsányi István, Mester József, Nagy Attila) tartózkodás nélkül nem támogatta a kérelmet (a döntéshozatalban 3 fő vett részt) és – a szóbeli előterjesztés alapján - a következő határozatot hozta:

**80/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága nem támogatja Dr. Szerző Ákos kérelmét, nem javasolja értékesítésre az önkormányzat tulajdonában lévő asztali sterilizáló - autokláv – berendezést.**

Határidő: azonnal

Felelős: bizottsági elnök

Harsányi István: aki az I. számú felnőtt fogorvosi körzet feladatainak ellátására előterjesztést és határozati javaslatot támogatja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**81/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja az I. számú felnőtt fogorvosi körzet feladatainak ellátására előterjesztést és határozati javaslatot és javasolja elfogadásra a képviselő-testületnek az alábbiak szerint:**

**1./ Hajdúszoboszló Város Önkormányzatának Képviselő-testülete tudomásul veszi, hogy Dr. Pataki István I. számú felnőtt fogorvosi körzet ellátó orvosa, egyéni vállalkozó (Hajdúszoboszló, Erkel Ferenc u. 12. ) Hajdúszoboszló város I. számú felnőtt fogorvosi körzet területi ellátási kötelezettséggel rendelkező praxisát értékesíteni kívánja. A 2020. július 17-én a fenti körzet önálló orvosi működtetési jogának átadására (továbbiakban: praxisjog) szándéknyilatkozatot tettek Dr. Nagy Balázs Zoltán** **(szül: Pécs, 1975.04.02. an: Berki Zsuzsanna Mária, lakcím: 4200 Hajdúszoboszló, Bethlen u. 26.) fogorvossal, akinek pecsétszáma:59042.**

**2./ Hajdúszoboszló Város Önkormányzatának Képviselő-testülete nyilatkozik, hogy Dr. Nagy Balázs Zoltán** **fogorvos személyét elfogadja és az 1./ pontban megjelölt körzetre vonatkozó feladat jövőbeni ellátása érdekében – az előterjesztés 1. sz. mellékletének megfelelő, önálló orvosi tevékenységről szóló 2000. évi II. törvény 2/A. § (2) bekezdés a) pontjának megfelelően- előszerződést köt Dr. Nagy Balázs Zoltán (sz.: Pécs, 1975.04.02. pecsétszáma: 59042) fogorvossal.**

**3./ Ezzel egyidejűleg a Hajdúszoboszló Város Képviselő-testületének 26/2013.(III.21.) számú határozata alapján, 2013. április 17-én aláírt, I. számú felnőtt fogorvosi körzet területi ellátási kötelezettséget tartalmazó egészségügyi feladat-ellátási szerződést (1-3, és az 5. számú mellékletével együtt) -** melyet a Hajdúszoboszló Város Önkormányzata, mint megbízó és Dr. Pataki István (szül: Budapest, 1952.08.20. an: Baranyi Irén, lakcíme: 4200 Hajdúszoboszló, Erkel Ferenc u. 12.) egyéni vállalkozó, pecsétszáma:30547, mint megbízott és egyben ellátó orvos között jött létre **- a megbízó közös megegyezéssel 2020. október 31. napjával felmondja.**

**4./ Hajdúszoboszló Város Önkormányzatának Képviselő-testülete, mint Megbízó, megbízza a Hajdúszoboszló I. számú felnőtt fogorvosi körzet területi ellátási kötelezettséggel történő egészségügyi alapfeladatok ellátásával a Tigrisfog Fogászati Betéti Társaságot, mint Megbízottat és egészségügyi szolgáltatót, (székhelye: 7627 Pécs, Bokor u. 59., telephelye:7632 Pécs, Apáczai Csere János körtér 1., Cg:02-06-072000 adószáma: 21926868-1-02) ügyvezetője és képviselője Dr. Nagy Balázs Zoltán (szül: Pécs, 1975.04.02. an: Berki Zsuzsanna Mária pecsétszáma: 59042), 2020. november 01-től kezdődően.**

**Ezzel egyidejűleg Hajdúszoboszló Város Önkormányzatának Képviselő-testülete végleges – az előterjesztés mellékletét képező 3. számú mellékletnek megfelelően - feladat-ellátási szerződést köt, melynek feltétele, hogy Dr. Nagy Balázs Zoltán fogorvos úr praxisengedélyt kapjon és minden hatályos jogszabályi feltételnek megfeleljen az I. számú felnőtt fogorvosi körzet önálló fogorvosi tevékenységének végzéséhez.**

**Az I. számú felnőtt fogorvosi körzet feladat-ellátásának telephelye: 4200 Hajdúszoboszló, Nádudvari út 12., a feladat ellátó orvos Dr. Nagy Balázs Zoltán (szül: Pécs, 1975.04.02. an: Berki Zsuzsanna Mária, pecsétszám:59042) fogorvos. Továbbá hozzájárul Hajdúszoboszló Város Önkormányzatának Képviselő-testülete, hogy a Tigrisfog Bt. cégjegyzékében a 4200 Hajdúszoboszló, Nádudvari út 12. szám alatt található fogorvosi rendelő telephelyként bejegyzésre kerüljön.**

**5./ Hajdúszoboszló Város Önkormányzatának Képviselő-testülete elfogadja, hogy Dr. Pataki István felnőtt fogorvos (szül: Budapest, 1952.08.20. an: Baranyi Irén) pecsétszáma:30547, 2020. november 01-től a hajdúszoboszlói I-II-III. számú felnőtt fogorvosi körzetekben eseti helyettesítő fogorvosi feladatokat lásson el.**

**6./ Hajdúszoboszló Város Önkormányzatának Képviselő-testülete támogatja, hogy az egészségügyi alapellátás körzeteinek meghatározásáról szóló, jelenleg hatályos 19/2010. (XII.16.) önkormányzati rendeletének 1. számú függelékének helyébe, 2020. november 01-től az előterjesztés 4. számú melléklete lép.**

**7./Hajdúszoboszló Város Önkormányzatának Képviselő-testülete felhatalmazza a polgármestert a feladat-ellátási előszerződés, majd a végleges szerződés aláírására, a jegyzőt a szerződések ellenjegyzésére.**

Határidő: 2020. augusztus 27.

Felelős: bizottsági elnök

1. **napirend**

***Előterjesztés a Liget Óvodában található melegítőkonyha felújítására benyújtott pályázattal kapcsolatosan. (képviselő-testületi ülés 02. napirend)***

Harsányi István: Van-e kiegészítés?

Szilágyiné Pál Gyöngyi: a pályázat benyújtását követően megkaptuk a hiánypótlási felhívást, mely miatt a határozati javaslat kiegészítése szükséges. Be kell mutatni a fejlesztés indokoltságát, ezt a határozati javaslat 2. bekezdésében rögzítettük: „A fejlesztés indokoltságát a Hajdú-Bihar Megyei Kormányhivatal Derecskei Járási Hivatala Élelmiszerlánc-biztonsági és Állategészségügyi Osztály 2020. február 06-ai jegyzőkönyvében foglaltak alkotják.”. Hiányolták még a beruházás befejezése, illetve az átadás időpontját, amit 2021. augusztus 15-re jelöltünk. Ezekkel egészült ki a határozati javaslat, kérem, hogy a bizottság a módosított határozati javaslatról hozzon döntést.

Harsányi István: van-e – kérdés? – vélemény? – amennyiben nincs, kérem szavazzunk. Aki a kiegészített előterjesztést és határozati javaslatokat támogatja, kérem jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatokat hozta:

**82/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Liget Óvodában található melegítőkonyha felújítására benyújtott pályázattal kapcsolatosan előterjesztést és kiegészített határozati javaslatot, és javasolja elfogadásra a képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete a pénzügyminiszter miniszter által meghirdetett az „Önkormányzati étkeztetési fejlesztések támogatása” pályázati kiírásra vonatkozóan pályázatot nyújtott be a Hajdúszoboszlói Egyesített Óvoda Liget Óvodája 4200 Hajdúszoboszló, Hőforrás utca 145. szám alatt, a 4709 hrsz-ú, önkormányzati tulajdonú ingatlanon található melegítőkonyha teljeskörű felújítására vonatkozóan.**

**A fejlesztés indokoltságát a Hajdú-Bihar Megyei Kormányhivatal Derecskei Járási Hivatala Élelmiszerlánc-biztonsági és Állategészségügyi Osztály 2020. február 06-ai jegyzőkönyvében foglaltak alkotják. A pályázat megjelenését megelőzően nem került sor a beruházáshoz kapcsolódó tevékenységre az intézményben.**

**Képviselő testület a pályázatot 15.647.043,-Ft összes elszámolható költséggel, 10.000.000,- Ft összegű támogatási igény mellett, 5.647.043,- Ft saját forrás biztosításával támogatja megvalósítani. A pályázathoz szükséges önerőt Hajdúszoboszló Város Önkormányzatának Képviselő-testülete a 2020. évi költségvetési tartalék keret terhére biztosítja.**

**A pályázat időbeli megvalósításaként a Képviselő testület támogatja az alábbiakat:**

**2021. február – műszaki ellenőr kiválasztására irányuló eljárás lefolytatása,**

**2021. április – eszközbeszerzés lefolytatása,**

**2021. május – kivitelező kiválasztására irányuló beszerzési eljárás lefolytatása,**

**2021. június 15. – augusztus 15. kivitelezés, műszaki ellenőrzés**

**Az átadás várható időpontja: 2021. augusztus 15.**

Határidő: 2020. augusztus 27.

Felelős: bizottsági elnök

**83/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága az előterjesztésben leírtakat elfogadva támogatja és javasolja Hajdúszoboszló Város Önkormányzata Képviselő-testületének, hogy a pályázaton kívül eső, de a Liget Óvodai melegítőkonyha felújítása beruházás komplett megvalósításához szükséges - közlekedő, öltöző, hulladéktároló - helyiségek felújításának költségét, összesen bruttó 2.811.777 Ft összegeta 2020. évi városi költségvetés tartalék kerete terhére biztosítsa.**

Határidő: 2020. augusztus 27.

Felelős: bizottsági elnök

1. **napirend**

***Előterjesztés társulási megállapodás módosításának elfogadására. (képviselő-testületi ülés 03. napirend)***

Harsányi István: van-e kiegészítés? kérdés? vélemény? – amennyiben nincs kérem szavazzunk. Aki támogatja a társulási megállapodás módosítását, kérem kézfeltatással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**84/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja „A Hajdúsági és Bihari Víziközmű Szolgáltató Társulás társulási megállapodásának módosítása*”* elfogadásáraelőterjesztést és határozati javaslatot és javasolja elfogadásra a képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete a Magyarország helyi önkormányzatokról szóló 2011. évi CLXXXIX. törvény 42.§ 5. pontjában biztosított jogkörében eljárva megtárgyalta „A Hajdúsági és Bihari Víziközmű Szolgáltató Társulás társulási megállapodásának módosítása*”* című előterjesztést és az alábbi döntést hozza:**

1. **A Képviselő-testület elfogadja az előterjesztés 1. mellékletében található társulási megállapodást módosító okiratot és a 2. sz. mellékletben található egységes szerkezetbe foglalt önkormányzati társulási megállapodást mellékleteivel együtt, és jóváhagyja a Társulási Tanács 10/2019. (XII.11.) Víziközmű Társ. számú határozatát.**
2. **A Képviselő-testület felhatalmazza Czeglédi Gyula polgármestert a társulási megállapodás aláírására.**

Határidő: 2020. augusztus 27.

Felelős: bizottsági elnök

1. **napirend**

***Előterjesztés konyha átadás a Hajdúszoboszlói Református Egyházközség részére. (képviselő-testületi ülés 06. napirend)***

Harsányi István: van-e kiegészítés?

Lőrincz László: elég szerteágazó és bonyolult az iskola és a konyha átadásával kapcsolatos feladatok köre. A feladatok egyik része az iskola átadása, ahol az önkormányzat tulajdonképpen csak mellékszereplő, mivel a Magyar Állam eldöntötte, hogy a tankerülettől ez az általános iskola átkerül a református egyház működtetésébe. Erről miniszteri rendelet van, ezt végre kell hajtani, az átadás folyamatban van, ami 2020. augusztus 31-re fejeződik be, az egyház 2020. szeptember 01-től fogja működtetni az iskolát.

Az étkeztetéssel kapcsolatos feladatok megoldására két lehetőség van, az egyik, hogy az önkormányzat intézménye (Hajdúszoboszlói Gazdasági Szolgáltató Intézmény) biztosítja az egyház részére az étkeztetést, igénybe vett szolgáltatásként. Két címen kapunk a gyermekétkeztetésre állami támogatást, a létszám alapján, akik ezen a tevékenységen foglalkoztatva vannak, illetve van egy konyhai működési támogatás, melynek összege 15 millió forint körüli, ezt már nem kapta volna meg az önkormányzat, így az egy adagra jutó önköltség kb. 1.100 Ft/háromszori étkezés/nap, az egyháznak ennyit kellett volna fizetni ezért a szolgáltatásért, hogy megtérüljön a nyersanyag, illetve a rezsiköltség. Múlt héten merült fel az az alternatíva, hogy az egyház szeretné a gyermekétkeztetés feladatot ellátni, és ehhez szeretnék a konyha átadását részükre. Megkezdtük ezen megoldás következményeinek vizsgálatát, mivel érinti a dolgozókat, a konyhában lévő eszközöket, illetve több olyan dolog van, amit tisztázni a konyha átadása kapcsán.

A Hajdúszoboszlói Gazdasági Szolgáltató Intézmény vezetője a dolgozókkal tárgyalt, 8,5 fél fő dolgozó dolgozik jelenleg ebben a konyhában. Úgy néz ki, hogy két dolgozó jelezte, átmenne az egyház fenntartású konyhába dolgozni, 1 dolgozó még gondolkodik.

A dolgozók felé tett ajánlatot követően a dolgozónak jogszerűen 30 nap áll rendelkezésére, hogy eldöntse vállalja-e az új munkakört, illetve hogy a közalkalmazotti jogviszonyból a munkatörvénykönyve szerint lesz foglalkoztatva. A képviselő-testületi döntést követően fog az egyház ajánlatot tenni azon dolgozók részére, akik még a hezitálás állapotában vannak.

Az eszközökkel kapcsolatban ma 1400 órakor jön szakértő véleményezésre. Az intézmény elkészítette az eszközök listáját, illetve nettó, bruttó érték kimutatását. Nagyon sok eszköz már 0-ra van leírva, de nyilván ez nem azt jelenti, hogy ezen eszközök értéke 0, mivel ezek az eszközök még használhatóak, működőképesek, a piaci értékük valahol a bruttó és a nettó érték között fog elhelyezkedni. Ezt majd a szakértő fogja megállapítani, és ezt követően az önkormányzatnak meg kell egyezni az egyházzal, hogy ezek az eszközök milyen formában kerülnek átadásra. Vannak olyan eszközök, amelyek az utolsó három évben lettek beszerezve, értékük 2.900.000 Ft körül van.

Az átadásról csütörtökön hoz döntést a képviselő-testület, elméletileg úgy gondoltam, hogy egy elvi döntést hozott volna a képviselő-testület ebben a kérdésben és majd szeptemberben tudtuk volna ezt részletesebben kidolgozni és egy korrektebb, jól előkészített anyagot a testület elé letenni, de az egyház úgy gondolta, hogy az étkeztetést szeptember 01-től már ők szeretnék ellátni. Az, hogy az iskola átadásra kerül 2020. augusztus 31-el, és 2020. szeptember 01-től már az egyház működteti, nem függ össze azzal, hogy az étkeztetést is ettől az időponttól kell megoldani az egyháznak.

Mester József: az önkormányzat részéről volt-e megkeresés a dolgozók felé, hogy átmennek-e az új fenntartású intézménybe, vagy inkább maradnának?

Fásiné Kovács Katalin: hétfőn összehívtuk a dolgozókat, tájékoztattuk őket, hogy az egyház szeretné a konyhát üzemeltetni. Az egyház részéről is jelen voltak ezen a megbeszélésen, elmondták, hogy szeretnék a dolgozókat megtartani, ajánlatokat még tettek. Az érintett dolgozók hezitálnak, nem tudják milyen ajánlatot nyújt az egyház, hogy milyen feltételekkel lennének foglalkoztatva.

Pozsgainé Száva Gabriella: tegnap ismét egyeztettünk a dolgozókkal, 2 fő álláspontja az, hogy vállalják az egyházi fenntartású intézményben való foglalkoztatásukat, a többi 6 fő részére, akik még gondolkodnak, ajánlottunk fel más munkakört az intézményen belül, csak más telephelyen. Ők számunkra pozitív visszajelzéssel voltak, tehát vállalnák azt, hogy az intézménybe maradnak, csak más telephelyen dolgoznak. Elég nagy „lelki teher” ez a dolgozók részére, igyekeztünk megbeszélni, egyeztetni a lehetőségeket.

Lőrincz László: azért is bonyolultabb ezen dolgozók helyzete, mert pontos információjuk nincs, hogy milyen munkarendben, hogy fognak dolgozni. Felmerült az is, hogy az egyház az idősek otthonából átvinné a főzést ebbe a konyhába, ami nyilván azt jelentené, hogy a dolgozóknak korábban kell kezdeni a műszakot, megváltozna a munkarendjük, illetve hétvégén is dolgozni kellene, tehát vannak bizonytalansági tényezők, és a dolgozó felelőssége, hogy mit dönt.

Harsányi István: amit főkönyvelő úr összefoglalva elmondott érthető volt, és köszönjük. Van-e kérdés? vélemény? –amennyiben nincs, kérem szavazunk. Aki támogatja a határozati javaslatot, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**85/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a konyha átadás a Hajdúszoboszlói Református Egyházközség részére előterjesztést és határozati javaslatot és javasolja elfogadásra a képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete az előterjesztésben meghatározottak szerint Hajdúszoboszlói Református Egyházközség részére 2025. augusztus 31-ig, határozott időre használatba adja az önkormányzat tulajdonában lévő Hajdúszoboszló, Gönczy Pál utca 7. szám alatti konyhát diákétkeztetés céljára.**

***Az eszközök szakértői véleményezése folyamatban van.***

**A Képviselő-testület felhatalmazza Czeglédi Gyula polgármestert a határozat alapján elkészített vagyonhasználati szerződés aláírására.**

Határidő: 2020. augusztus 27.

Felelős: bizottsági elnök

A Hajdúszoboszlói Gazdasági Szolgáltató Intézmény képviselői Fásiné Kovács Katalin és Pozsgayné Száva Gabriella távoztak az ülésről.

1. **napirend**

***Előterjesztés Szent István parki pavilonok bérleti díjával kapcsolatos kérelemről.*** ***(képviselő-testületi ülés napirendi javaslat)***

Harsányi István: van-e kiegészítés?

Szilágyiné Pál Gyöngyi: a Szent István parkban lévő pavilonokat bérlők közül az egyik bérlő levélben keresete meg a hivatalt, mely szerint a bérlők többsége nagy valószínűséggel szeptember hónapban is szeretné bérelni a pavilont, viszont a rendeletben megállapított díjat erre a hónapra magasnak tartják (nem tudják, hogy mi várható szeptemberben). Két alternatívát javasoltak a díj csökkentésére, az egyik az, ha egész hónapban nyitva tartanak akkor 100.000 Ft/hó a bérleti díj a rendeletben megállapított 150.000 Ft helyett, illetve aki nem tudja vállalni, hogy egész hónapban nyitva lesz, csak bizonyos napokon (ami nem biztos, hogy egybefüggő 10 nap, hanem nagyvalószínűséggel hétvégén lennének nyitva) akkor napidíjat kérnének megállapítani 5.000 Ft/nap összegben. Az előterjesztésben egyértelműen az egyösszegű havi díjra tettünk javaslatot, a napi díjjal nemcsak azért nem értünk egyet, mert a rendelet eleve nem teszi lehetővé a havi díj tovább bontását, hanem mert ez egy követhetetlen folyamat lenne, illetve felmerül annak a kérdése, hogy azokon a napokon mikor a bérlő nem bérli, akkor azokra a napokra szabaddá kellene tenni a pavilont, viszont ez (ki-bepakolás) részükről nem megoldható. Javaslatunk a havi díj megállapítása, mivel ez egyszerűbb, követhetőbb és közelebb áll a rendelethez is.

Harsányi István: egyetértek, hogy csökkentsük a 150.000 Ft bérleti díjat 100.000 Ft-ra a járványhelyzet miatt is, de úgy gondolom, ez csak erre az évre vonatkozik, jövőre megmarad a 150.000 Ft?

Szilágyiné Pál Gyöngyi: vagy amennyi lesz, nem tudom van-e szándéka a testületnek felülvizsgálni és módosítani a bérleti díjakat, mert évek óta nem volt díjemelés. Ezek most új díjtételek, idén kerültek a táblába, de, ha nem változik, akkor igen marad a 150.000 Ft.

Mester József: a 100.000 Ft bérleti díjat szeptember hónapra minden árus elfogadja?

Szilágyiné Pál Gyöngyi: Mógor Zoltán megkeresésében azt írta, hogy egyeztetett mindenkivel. Mi telefonon megkerestük az árusokat, melyből az derült ki, hogy az árusok egyrésze egyetértett a 100.000 Ft/hó bérleti díjjal, van aki nem akar nyitva lenni, mert úgy ítéli meg, hogy a forgalom nem lesz olyan szeptemberben – főleg, hogy nem tudják milyen intézkedések várhatóak) ők inkább a hétvégi nyitva tartást vállalják. Van olyan bérlő is, aki jelezte, hogy ő októberben is, vagy akár egész évben is bérelné a pavilont. Teljesen pontos képet erről nem tudunk, jó lenne, ha erről mindenki hivatalosan nyilatkozna, hogy mit vállal.

Mester József: nehogy az legyen, hogy megállapítjuk szeptember hóra a100.000 Ft-os bérleti díjat, és nem veszi ki senki a pavilonokat, a vendégek, turisták jönnek, és nem lesz, aki kiszolgálja őket. A jövőben esetleg egyeztetni kellene az árusokkal, vagy meghatározni részükre, hogy szeptemberben még nyitva tartsanak - vagy valami kötelező nyitva tartást meghatározni részükre - hisz ekkor még sok vendég, turista van a városban.

Szilágyiné Pál Gyöngyi: igazából ezt eddig ilyen formában nem korlátoztuk, ami kötelező elem volt a pályáztatáskor a 3 hónap igénybevétel, illetve a bérleti díj fizetése, azt nem vizsgáltuk, hogy kinyitottak vagy nem. Ezek a pavilonok egész évben ott állnak, lehet hogy másképp akarja az önkormányzat hasznosítani, mint ahogy az eddigi sok éves gyakorlat kialakult (pld.: egész évre kiadni), ezen érdemes elgondolkodni.

Harsányi István: a napi bérleti díjat nem támogatom, mert konfliktus helyzet lesz, letagadhatja, hogy kinyitott, a hivatalnak plusz feladat lesz ellenőrizni.

Szilágyiné Pál Gyöngyi: nem csak arról van szó, hogy nekünk plusz feladat, hanem valójában igénybe veszi a pavilont, mert attól, hogy csak hétvégén nyit ki, az áruja a pavilonban van egész héten, vagy hónapban. Úgy gondolom üzletet, vagy lakást sem adnak ki úgy, hogy csak hétvégére fizenek bérleti díjat, de a bérlő áruja, vagy holmija egész hónapban ott van. Ez a megoldás maximálisan nem az önkormányzat érdekeit szolgálja.

Lőrincz László: Mógór Zoltán úr évek óta érdekegyeztetőként részt vesz ebben a folyamatban, ő szokta az árusok véleményét összegyűjteni, és az önkormányzat felé jelezni. A levélben leírt 100.000 Ft bérleti díj az árusoknak egy egyeztetett, egységes álláspontja, hogy azóta változott-e azt nem tudjuk.

Harsányi István: én támogatom az eredeti határozati javaslatot. Van-e további kérdés? vélemény? – amennyiben nincs kérem szavazzunk. Aki a határozati javaslatot támogatja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a javaslatot (a döntéshozatalban 3 fő vett részt) és - az előterjesztésben foglaltak alapján - a következő határozatot hozta:

**86/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Szent István parki pavilonok bérleti díjával kapcsolatos kérelemről előterjesztést,** **és javasolja elfogadásra a képviselő-testületnek a jelenlegi járványügyi helyzetre tekintettel, egyszeri alkalommal - rendelet módosítás nélkül - a Szent István parkban lévő pavilonok 2020. szeptember havi bérleti díjának rendeletben megállapított 150.000 Ft/hó összegről 100.000 Ft/hó összegre történő csökkentését.**

Határidő: 2020. augusztus 27.

Felelős: bizottsági elnök

1. **napirend**

***Képviselői indítvány – Hajdúszoboszlói Sportegyesület vendéglátó pavilon áthelyezésével kapcsolatos kérelme.*** ***(képviselő-testületi ülés napirendi javaslat)***

Harsányi István: van-e kiegészítés? kérdés? vélemény?

dr. Sléder Tamás: a kérelem arra irányul, hogy egy elbontott pavilon kerüljön felállításra a Hajdúszoboszlói Sportegyesület működtetésében lévő sporttelepen. Erre azért van szükség, mert kitűzött cél, hogy a megyei bajnokságot ebben a szezonban nyerje meg a csapat, és ha lehet, akkor az NB III-ba folytassa a szereplését, annak viszont egyik feltétele, hogy a vendégszurkolók részére vendégbüfét kell működtetni, ez egy kötelező MLSZ előírás, és jelenleg ilyen nincs a telepen. Ezért merült fel, ha ott van egy pavilon kihasználatlanul, akkor azt erre a célra kellene használni, az egyesület a felállítás költségeit viseli, és ezzel egy jövőbeni cél megvalósulását elősegíthetnénk.

Harsányi István: ezzel a pavilonnal nem volt az önkormányzatnak más célja? korábban volt arról szó, hogy a szabadidő parkban kerül felállításra.

dr. Sléder Tamás: tudomásom szerint ez a pavilon őrbódé lett volna a városgazda valamelyik telepén.

Mester József: a sporttelepen a környezetbe illő ez a pavilon?

dr. Sléder Tamás: elnök úr szerint igen.

Mester József: és ennek a költsége, felállítása, üzemeltetése megoldott? gondolom a HSE erre külön nem kér pénzt, csak ki lehet termelni, hogy gazdaságosan működjön a vendégbüfé.

dr. Sléder Tamás: a pavilon felállítását, illetve a vendégbüfé működtetését a HSE vállalja. Ez kötelező elem, ha jövő évben az NB III-ban szereplés lehetősége megteremtődne, akkor mindenképp kell egy büfé, és lehet az rosszabb lenne, ha akkor jönne az egyesület ilyen kérelemmel, mert akkor építeni kellene oda egy erre a célra alkalmas helyiséget, és az lehet, hogy plusz költséget jelentene.

Harsányi István: van-e további hozzászólás? - amennyiben nincs, kérem szavazzunk. Aki a kérelmet támogatja, kérem kézfeltartással jelezze.

A Pénzügyi és Gazdasági Bizottság 3 igen szavazattal (Harsányi István, Mester József, Nagy Attila) ellenszavazat és tartózkodás nélkül elfogadta a javaslatot (a döntéshozatalban 3 fő vett részt) és - a kérelemben foglaltak alapján - a következő határozatot hozta:

**87/2020. (VIII. 26.) PGB határozat**

**Hajdúszoboszló Város Önkormányzatának Pénzügyi és Gazdasági Bizottsága támogatja a Hajdúszoboszlói Sportegyesület vendéglátó pavilon áthelyezésével kapcsolatos kérelmét és javasolja a képviselő-testületnek elfogadásra a Szent István park felújítása során elbontott pavilonok közül 1 vendéglátó pavilon Bocskai Sporttelepre történő áthelyezését vendégbüfé létesítése céljából.**

Határidő: 2020. augusztus 27.

Felelős: bizottsági elnök

Harsányi István: van-e valakinek bejelentenivalója, kérdése? - amennyiben nincs köszönöm, hogy legalább a pénzügyi bizottság határozatképes volt ezen a rendkívüli ülésen, további szép napot, és szép nyarat kívánok még erre a pár napra!

A Pénzügyi és Gazdasági Bizottság elnöke 950 órakor az ülést bezárta.

A Bizottság által tárgyalt képviselő-testületi előterjesztések a képviselő-testület 2020. augusztus 27-ei üléséről készített jegyzőkönyv mellékletét képezik.

**K.m.f**

**Harsányi István Mester József**

***bizottsági elnök bizottsági tag***

**Balla Lászlóné**

***jegyzőkönyvvezető***